title: 2012 m. liepos 11 d. Komisijos įgyvendinimo reglamentas (ES) Nr. 624/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
12.7.2012

               LT

               Europos Sąjungos oficialusis leidinys

               L 180/12

         KOMISIJOS ĮGYVENDINIMO REGLAMENTAS (ES) Nr. 624/2012
   2012 m. liepos 11 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. liepos 11 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0707 00 05

                  TR

                  103,7

                  ZZ

                  103,7

                  0709 93 10

                  TR

                  107,9

                  ZZ

                  107,9

                  0805 50 10

                  AR

                  82,3

                  BO

                  90,5

                  TR

                  53,0

                  UY

                  95,3

                  ZA

                  89,9

                  ZZ

                  82,2

                  0808 10 80

                  AR

                  184,4

                  BR

                  91,3

                  CA

                  169,1

                  CL

                  123,9

                  CN

                  125,2

                  NZ

                  121,4

                  US

                  186,8

                  UY

                  68,3

                  ZA

                  110,3

                  ZZ

                  131,2

                  0808 30 90

                  AR

                  201,1

                  CL

                  106,3

                  NZ

                  179,1

                  ZA

                  119,0

                  ZZ

                  151,4

                  0809 10 00

                  TR

                  181,8

                  ZZ

                  181,8

                  0809 29 00

                  TR

                  350,9

                  ZZ

                  350,9

                  0809 30

                  TR

                  179,6

                  ZZ

                  179,6

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2015 m. rugsėjo 8 d. Komisijos įgyvendinimo reglamentas (ES) 2015/1501 dėl sąveikumo sistemos pagal Europos Parlamento ir Tarybos reglamento (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje 12 straipsnio 8 dalį (Tekstas svarbus EEE)

text:
9.9.2015

               LT

               Europos Sąjungos oficialusis leidinys

               L 235/1

         KOMISIJOS ĮGYVENDINIMO REGLAMENTAS (ES) 2015/1501
   2015 m. rugsėjo 8 d.
   dėl sąveikumo sistemos pagal Europos Parlamento ir Tarybos reglamento (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje 12 straipsnio 8 dalį
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (1), ypač į jo 12 straipsnio 8 dalį,
   kadangi:

               (1)

               Reglamento (ES) Nr. 910/2014 12 straipsnio 2 dalyje numatyta, kad sąveikos sistema turėtų būti nustatyta nacionalinės elektroninės atpažinties schemų, apie kurias pranešta pagal to reglamento 9 straipsnio 1 dalį, sąveikos tikslais;

               (2)

               mazgai atlieka pagrindinį vaidmenį sujungiant valstybių narių elektroninės atpažinties schemas. Jų indėlis, taip pat eIDAS mazgo funkcijos ir sudedamosios dalys yra paaiškinti dokumentuose, susijusiuose su Europos Parlamento ir Tarybos reglamentu (ES) Nr. 1316/2013 (2) sukurta Europos infrastruktūros tinklų priemone;

               (3)

               jeigu valstybė narė arba Komisija suteikia programinę įrangą kitoje valstybėje narėje eksploatuojamam mazgui, kad būtų galima nustatyti tapatumą, šalis, kuri teikia ir atnaujina programinę įrangą, naudojamą autentiškumo nustatymo mechanizmui, gali susitarti su programinę įrangą priimančia šalimi, kaip autentiškumo nustatymo mechanizmas bus valdomas. Tokiu susitarimu neturėtų būti priimančiajai šaliai keliama neproporcingų techninių reikalavimų ar sąnaudų (įskaitant paramos, atsakomybės, prieglobos ir kitas sąnaudas);

               (4)

               jeigu pateisinama sąveikos sistemos įgyvendinimu, Komisija, bendradarbiaudama su valstybėmis narėmis, visų pirma atsižvelgdama į Komisijos įgyvendinimo sprendimo (ES) 2015/296 (3) 14 straipsnio d punkte nurodyto Bendradarbiavimo tinklo nuomones, gali parengti papildomas technines specifikacijas, kuriose pateikiama išsami techninių reikalavimų, kaip nurodyta šiame reglamente, informacija. Tokios specifikacijos turėtų būti rengiamos kaip Reglamento (ES) Nr. 1316/2013, kuriuo nustatomos priemonės praktiškai įgyvendinti elektroninės atpažinties modulį, skaitmeninių paslaugų infrastruktūros dalis;

               (5)

               šiame reglamente nustatyti techniniai reikalavimai turėtų būti taikomi nepaisant techninių specifikacijų, kurios galėtų būti parengtos pagal šio reglamento 12 straipsnį, pakeitimų;

               (6)

               nustatant tvarką, susijusią su šiame reglamente išdėstyta sąveikos sistema, su daugiausia dėmesio buvo atsižvelgta į didelio masto bandomąjį projektą STORK ir pagal jį parengtas specifikacijas, taip pat į Europos viešosioms paslaugoms skirtos Europos sąveikumo sistemos principus ir koncepcijas;

               (7)

               su daugiausia dėmesio buvo atsižvelgta į valstybių narių bendradarbiavimo rezultatus;

               (8)

               šiame reglamente nustatytos priemonės atitinka pagal Reglamento (ES) Nr. 910/2014 48 straipsnį įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Dalykas
   Šiame reglamente nustatomi sąveikumo sistemos techniniai ir veiklos reikalavimai, siekiant užtikrinti elektroninės atpažinties schemų, apie kurias valstybės narės praneša Komisijai, sąveikumą.
   Tie reikalavimai visų pirma apima:

               a)

               minimalius techninius reikalavimus, susijusius su saugumo užtikrinimo lygiais, ir nacionalinių saugumo užtikrinimo lygių nustatymą pagal elektroninės atpažinties schemas, apie kurias pranešta, išduotas elektroninės atpažinties priemones pagal Reglamento (ES) Nr. 910/2014 8 straipsnį, kaip nustatyta 3 ir 4 straipsniuose;

               b)

               minimalius techninius sąveikumo reikalavimus, kaip nustatyta 5 ir 8 straipsniuose;

               c)

               minimalų asmens tapatybės duomenų, kuriais nurodomas konkretus fizinis ar juridinis asmuo, rinkinį, kaip nustatyta 11 straipsnyje ir priede;

               d)

               bendrus veiklos saugumo standartus, kaip nustatyta 6, 7, 9 ir 10 straipsniuose;

               e)

               ginčų sprendimo tvarką, kaip nustatyta 13 straipsnyje.

         2 straipsnis
   Apibrėžtys
   Šiame reglamente vartojamų terminų apibrėžtys:
   1)   mazgas– tai jungties taškas, kuris yra elektroninės atpažinties sąveikumo struktūros dalis ir vykdo asmenų tapatumo nustatymą tarpvalstybiniu lygmeniu bei geba atpažinti, tvarkyti ar persiųsti duomenis kitiems mazgams, sudarydamas sąlygas vienos valstybės narės nacionalinei elektroninės atpažinties infrastruktūrai susisieti su kitų valstybių narių nacionalinėmis elektroninės atpažinties infrastruktūromis;
   2)   mazgo operatorius– subjektas, atsakingas už tai, kad mazgas tinkamai ir patikimai atliktų jungties taško funkcijas.
   3 straipsnis
   Minimalūs techniniai reikalavimai, susiję su saugumo užtikrinimo lygiais
   Minimalūs techniniai reikalavimai, susiję su saugumo užtikrinimo lygiais, yra tokie, kokie nustatyti Komisijos įgyvendinimo reglamente (ES) 2015/1502 (4).
   4 straipsnis
   Nacionalinių saugumo užtikrinimo lygių nustatymas
   Nustatant elektroninės atpažinties schemų, apie kurias pranešta, nacionalinius saugumo užtikrinimo lygius vadovaujamasi Įgyvendinimo reglamente (ES) 2015/1502 nustatytais reikalavimais. Nustatymo rezultatai pranešami Komisijai naudojant pranešimo formą, nustatytą Komisijos įgyvendinimo sprendime (ES) 2015/1505 (5).
   5 straipsnis
   Mazgai
   1.   Sudaromos sąlygos mazgui vienoje valstybėje susijungti su kitų valstybių narių mazgais.
   2.   Mazgai techninėmis priemonėmis turi gebėti atskirti viešojo sektoriaus įstaigas nuo kitų pasikliaujančiųjų šalių.
   3.   Valstybė narė, įgyvendindama šiame reglamente nustatytus techninius reikalavimus, nenustato neproporcingų techninių reikalavimų ir nesudaro neproporcingų sąnaudų kitoms valstybėms narėms, kad šios galėtų sąveikauti su minėtąja valstybe nare, atsižvelgiant į joje įgyvendintas priemones.
   6 straipsnis
   Duomenų privatumas ir konfidencialumas
   1.   Duomenų, kuriais keičiamasi, privatumo ir konfidencialumo apsauga bei duomenų vientisumo tarp mazgų išlaikymas užtikrinamas naudojant geriausius turimus techninius sprendimus ir apsaugos praktiką.
   2.   Mazguose nesaugomi jokie asmens duomenys, išskyrus 9 straipsnio 3 dalyje nurodytu tikslu.
   7 straipsnis
   Ryšių duomenų vientisumas ir tikrumas
   Ryšiuose tarp mazgų užtikrinamas duomenų vientisumas ir tikrumas, siekiant užtikrinti, kad visi prašymai ir atsakymai yra tikri ir kad jie nebuvo suklastoti. Šiuo tikslu mazguose naudojami sprendimai, kurie sėkmingai buvo taikyti tarpvalstybinėje veikloje.
   8 straipsnis
   Ryšių pranešimų formatas
   Mazgai sintaksei naudoja įprastus pranešimų formatus, paremtus standartais, kurie jau buvo naudoti tarp valstybių narių daugiau nei kartą ir pasiteisino darbo aplinkoje. Sintaksė turi leisti:

               a)

               tinkamai tvarkyti minimalų asmens tapatybės duomenų, kuriais nurodomas konkretus fizinis ar juridinis asmuo, rinkinį;

               b)

               tinkamai tvarkyti elektroninės atpažinties priemonių saugumo užtikrinimo lygį;

               c)

               atskirti viešojo sektoriaus įstaigas nuo kitų pasikliaujančiųjų šalių;

               d)

               suteikti lankstumo tenkinti su identifikavimu susijusius poreikius dėl papildomų požymių.

         9 straipsnis
   Saugumo informacijos ir metaduomenų valdymas
   1.   Mazgo operatorius pateikia mazgo valdymo metaduomenis standartizuota techninėmis priemonėmis apdorojama forma, saugiai ir patikimai.
   2.   Bent su saugumu susiję parametrai turi būti gaunami automatiškai.
   3.   Mazgo operatorius saugo duomenis, kurie, įvykus incidentui, leidžia atkurti keitimosi pranešimais seką, siekiant nustatyti incidento vietą ir pobūdį. Duomenys saugomi tam tikrą pagal nacionalinius reikalavimus nustatytą laikotarpį ir juos sudaro bent šie elementai:

               a)

               mazgo identifikaciniai duomenys;

               b)

               pranešimo identifikaciniai duomenys;

               c)

               pranešimo data ir laikas.

         10 straipsnis
   Informacijos saugumo užtikrinimas ir saugumo standartai
   1.   Tapatumą nustatančių mazgų operatoriai turi įrodyti, kad mazgai, dalyvaujantys sąveikumo sistemoje, atitinka standarto ISO/IEC 27001 reikalavimus, pateikdami sertifikatą arba lygiaverčiais vertinimo metodais arba laikydamiesi nacionalinių teisės aktų.
   2.   Mazgų operatoriai nedelsdami atlieka saugumui svarbius atnaujinimus.
   11 straipsnis
   Asmens tapatybės duomenys
   1.   Kai minimalus asmens tapatybės duomenų, kuriais nurodomas konkretus fizinis ar juridinis asmuo, rinkinys naudojamas tarpvalstybiniu mastu, jis turi atitikti priede nustatytus reikalavimus.
   2.   Kai juridiniam asmeniui atstovaujančio fizinio asmens minimalus duomenų rinkinys naudojamas tarpvalstybiniu mastu, jame turi būti pateiktas priede išvardytų fiziniams asmenims ir juridiniams asmenims taikomų požymių derinys.
   3.   Duomenys perduodami originaliais rašmenimis ir, jeigu tinkama, taip pat perrašomi lotynų kalbos rašmenimis.
   12 straipsnis
   Techninės specifikacijos
   1.   Jei tai pagrįsta sąveikumo sistemos įgyvendinimo procesu, bendradarbiavimo tinklas, įsteigtas Įgyvendinimo sprendimu (ES) 2015/296, gali parengti nuomones pagal jo 14 straipsnio d punktą dėl poreikio parengti technines specifikacijas. Tokiose techninėse specifikacijose turi būti suteikta daugiau informacijos apie techninius reikalavimus, kaip nustatyta šiame reglamente.
   2.   Pagal 1 dalyje nurodytą nuomonę Komisija, bendradarbiaudama su valstybėmis narėmis, parengia technines specifikacijas kaip Reglamento (ES) Nr. 1316/2013 skaitmeninių paslaugų infrastruktūros dalį.
   3.   Bendradarbiavimo tinklas pagal Įgyvendinimo sprendimo (ES) 2015/296 14 straipsnio d punktą priima nuomonę, kurioje įvertinama, ar ir kokiu mastu pagal 2 dalį parengtos techninės specifikacijos atitinka poreikį, nustatytą 1 dalyje nurodytoje nuomonėje, arba šiame reglamente nustatytus reikalavimus. Jis gali rekomenduoti, kad valstybės narės, įgyvendindamos sąveikumo sistemą, atsižvelgtų į technines specifikacijas.
   4.   Komisija pateikia įgyvendinimo modelį kaip techninių specifikacijų aiškinimo pavyzdį. Valstybės narės gali taikyti šį įgyvendinimo modelį arba, bandydamos kitus techninių specifikacijų įgyvendinimo būdus, jį naudoti kaip pavyzdį.
   13 straipsnis
   Ginčų sprendimas
   1.   Jei įmanoma, bet koks ginčas dėl sąveikumo sistemos sprendžiamas susijusių valstybių narių derybomis.
   2.   Jeigu pagal 1 dalį nepriimamas joks sprendimas, bendradarbiavimo tinklas, įsteigtas pagal Įgyvendinimo sprendimo (ES) 2015/296 12 straipsnį, turi kompetenciją spręsti ginčą pagal savo darbo tvarkos taisykles.
   14 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugsėjo 8 d.

            Komisijos vardu

            Pirmininkas

         Jean-Claude JUNCKER

      (1)  OL L 257, 2014 8 28, p. 73.

      (2)  2013 m. gruodžio 11 d. Europos Parlamento ir Tarybos reglamentas (ES) Nr. 1316/2013, kuriuo sukuriama Europos infrastruktūros tinklų priemonė ir iš dalies keičiamas Reglamentas (ES) Nr. 913/2010 bei panaikinami reglamentai (EB) Nr. 680/2007 ir (EB) Nr. 67/2010 (OL L 348, 2013 12 20, p. 129).

      (3)  2015 m. vasario 24 d. Komisijos įgyvendinimo sprendimas (ES) 2015/296, kuriuo pagal Europos Parlamento ir Tarybos reglamento (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje 12 straipsnio 7 dalį nustatomos valstybių narių bendradarbiavimo procedūrinės sąlygos (OL L 53, 2015 2 25, p. 14).

      (4)  2015 m. rugsėjo 8 d. Komisijos įgyvendinimo reglamentas (ES) 2015/1502, kuriuo pagal Europos Parlamento ir Tarybos reglamento (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje 8 straipsnio 3 dalį nustatomos minimalios techninės specifikacijos ir procedūros dėl elektroninės atpažinties priemonių saugumo užtikrinimo lygių (žr. šio Oficialiojo leidinio p. 7).

      (5)  2015 m. rugsėjo 8 d. Komisijos įgyvendinimo sprendimas (ES) 2015/1505, kuriuo pagal Europos Parlamento ir Tarybos reglamento (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje 22 straipsnio 5 dalį nustatomos patikimų sąrašų techninės specifikacijos ir formatai (žr. šio Oficialiojo leidinio p. 26).

      PRIEDAS

         Reikalavimai dėl 11 straipsnyje nurodyto minimalaus asmens tapatybės duomenų, kuriais nurodomas konkretus fizinis ar juridinis asmuo, rinkinio

      1.   Minimalus fizinio asmens duomenų rinkinys

      Minimalų fizinio asmens duomenų rinkinį turi sudaryti visi šie privalomi požymiai:

                  a)

                  dabartinė (-ės) pavardė (-ės);

                  b)

                  dabartinis (-iai) vardas (-ai);

                  c)

                  gimimo data;

                  d)

                  pagal technines specifikacijas tarpvalstybinės atpažinties tikslu siunčiančiosios valstybės narės sukurtas unikalus identifikatorius, kuris turi būti kuo pastovesnis.

            Minimalų fizinio asmens duomenų rinkinį gali sudaryti vienas ar daugiau šių papildomų požymių:

                  a)

                  vardas (-ai) ir pavardė (-ės) gimimo metu;

                  b)

                  gimimo vieta;

                  c)

                  dabartinis adresas;

                  d)

                  lytis.

            2.   Minimalus juridinio asmens duomenų rinkinys

      Minimalų juridinio asmens duomenų rinkinį turi sudaryti visi šie privalomi požymiai:

                  a)

                  dabartinis teisinis pavadinimas;

                  b)

                  pagal technines specifikacijas tarpvalstybinės atpažinties tikslu siunčiančiosios valstybės narės sukurtas unikalus identifikatorius, kuris turi būti kuo pastovesnis.

            Minimalų juridinio asmens duomenų rinkinį gali sudaryti vienas ar daugiau šių papildomų požymių:

                  a)

                  dabartinis adresas;

                  b)

                  PVM mokėtojo kodas;

                  c)

                  mokesčių mokėtojo registracijos kodas;

                  d)

                  identifikacinis kodas, susijęs su Europos Parlamento ir Tarybos direktyvos 2009/101/EB 3 straipsnio 1 dalimi (1);

                  e)

                  Komisijos įgyvendinimo reglamente (ES) Nr. 1247/2012 (2) nurodytas juridinio asmens identifikatorius;

                  f)

                  Komisijos įgyvendinimo reglamente (ES) Nr. 1352/2013 (3) nurodytas Ekonominių operacijų vykdytojų registracijos ir identifikavimo kodas (EORI kodas);

                  g)

                  Tarybos reglamento (ES) Nr. 389/2012 2 straipsnio 12 dalyje nurodytas akcizo numeris (4).

         (1)  2009 m. rugsėjo 16 d. Europos Parlamento ir Tarybos direktyva 2009/101/EB dėl apsaugos priemonių, kurių valstybės narės reikalauja iš Sutarties 48 straipsnio antroje pastraipoje apibrėžtų bendrovių siekiant apsaugoti narių ir trečiųjų asmenų interesus, koordinavimo, siekiant suvienodinti tokias apsaugos priemones (OL L 258, 2009 10 1, p. 11).

         (2)  2012 m. gruodžio 19 d. Komisijos įgyvendinimo reglamentas (ES) Nr. 1247/2012, kuriuo nustatomi pranešimų apie sandorius, teikiamų sandorių duomenų saugykloms pagal Europos Parlamento ir Tarybos reglamentą (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų, formato ir dažnumo techniniai įgyvendinimo standartai (OL L 352, 2012 12 21, p. 20).

         (3)  2013 m. gruodžio 4 d. Komisijos įgyvendinimo reglamentas (ES) Nr. 1352/2013, kuriuo nustatomos Europos Parlamento ir Tarybos reglamente (ES) Nr. 608/2013 dėl muitinės atliekamo intelektinės nuosavybės teisių vykdymo užtikrinimo numatytos formos (OL L 341, 2013 12 18, p. 10).

         (4)  2012 m. gegužės 2 d. Tarybos reglamentas (ES) Nr. 389/2012 dėl administracinio bendradarbiavimo akcizų srityje ir panaikinantis Reglamentą (EB) Nr. 2073/2004 (OL L 121, 2012 5 8, p. 1).


title: 2013 m. lapkričio 7 d. Komisijos įgyvendinimo reglamentas (ES) Nr. 1128/2013, kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Morbier (SKVN)]

text:
13.11.2013

               LT

               Europos Sąjungos oficialusis leidinys

               L 302/7

         KOMISIJOS ĮGYVENDINIMO REGLAMENTAS (ES) Nr. 1128/2013
   2013 m. lapkričio 7 d.
   kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Morbier (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 53 straipsnio 2 dalies antrą pastraipą,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos kilmės vietos nuorodos „Morbier“, kuri įregistruota Komisijos reglamentu (EB) Nr. 1241/2002 (2), iš dalies pakeistu Reglamentu (EB) Nr. 1027/2009 (3), specifikacijos pakeitimo paraišką;

               (2)

               paraiška siekiama iš dalies pakeisti specifikaciją ir patikslinti produkto aprašymą, kilmės vietos įrodymą, gamybos būdą, ženklinimą etiketėmis, nacionalinius reikalavimus ir kontrolės institucijos duomenis;

               (3)

               Komisija pakeitimą išnagrinėjo ir nusprendė, kad jis pagrįstas. Pagal Reglamento (ES) Nr. 1151/2012 53 straipsnio 2 dalies trečią pastraipą pakeitimas yra nereikšmingas, todėl Komisija gali jį patvirtinti netaikydama minėto reglamento 50–52 straipsniuose nurodytos procedūros,

         PRIĖMĖ ŠĮ REGLAMENTĄ:
   1 straipsnis
   Saugomos kilmės vietos nuorodos „Morbier“ specifikacija iš dalies keičiama pagal šio reglamento I priedą.
   2 straipsnis
   Bendrasis suvestinis dokumentas su pagrindiniais specifikacijos elementais pateikiamas šio reglamento II priede.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 7 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 181, 2002 7 11, p. 4.

      (3)  OL L 283, 2009 10 30, p. 34.

      I PRIEDAS
      Patvirtinami tokie saugomos vietos kilmės nuorodos „Morbier“ specifikacijos pakeitimai:
      1.1.   Produkto aprašymas

         Organoleptinės savybės

      Siekiant geriau aprašyti produktą, buvo išnagrinėti sūrio deskriptoriai:
      horizontalios juodos juostos atveju žodis „gerai“, esantis prieš žodį „ištisinė“, buvo išbrauktas dėl subjektyvumo.
      Kalbant apie plutelę, žodžiai „lygi ir vientisa“ pakeisti tikslesne formuluote „sūrio plutelė natūrali, nelygi, taisyklinga, lipni; matosi formos atspaudai.“ Plutelės spalvos apibūdinimas „nuo šviesiai pilkos iki gelsvai oranžinės“ pakeistas tikslesne formuluote „nuo šviesiai pilkos iki oranžinės su rudai, raudonai ir rausvai oranžiniais atspalviais.“
      Kalbant apie minkštimą, papildyta, kad jis yra „vienalytis“ ir patikslinta, kad „liečiant jaučiamas minkštumas“. Tikroviškiau aprašomos ertmės: vietoje „gali susiformuoti ertmė“ rašoma „dažnai su keliomis serbentų dydžio ertmėmis ar paplokščiais burbuliukais.“ Įterpiamas patikslinimas, kad minkštimas „burnoje šiek tiek lipnus“, o tekstūra „lygi“.
      Skonio atveju vietoje „šiek tiek jaučiamas grietinės skonis; kvapas natūralus, primena vaisius ir ilgai išlieka“ dabar rašoma „Skonis natūralus, su pieno, karamelės, vanilės ir vaisių prieskoniu. Ilgiau nokinto sūrio aromatų puokštėje atsiranda skrudėsių, prieskonių ir augalų aromatai. Sūrio skonis subalansuotas.“

         Analitinės savybės

      Kad būtų išvengta pernelyg sausų ir netipiškų sūrių gamybos, buvo įtrauktas mažiausias nugriebto pieno sūrio drėgnis – 58 %.
      1.2.   Kilmės įrodymas

      Dalis „Duomenys, įrodantys, kad produktas pagamintas geografinėje vietovėje“ buvo konsoliduota, į ją visų pirma įtraukti deklaravimo ir su produkto atsekamumu ir gamybos sąlygų priežiūra susijusių registrų vedimo įsipareigojimai.
      Be to, ši dalis papildyta keliomis nuostatomis, susijusiomis su sūrio atsekamumą užtikrinti skirtais registrais ir deklaracijomis.
      1.3.   Gamybos būdas

         Pieno gamyba

                  —

                  Veislės
                  Siekiant palengvinti tikrinimus, buvo patikslintas veislės tipas, o vietinių veislių naudojimas padarytas privalomu visai „karvių bandai“ ir „visoms ūkio pieninėms karvėms“. Taip pat leidžiamos „sukryžminus šių veislių galvijus gautos sertifikuotos kilmės karvės“. Abi grynos veislės ir jas sukryžminus gautos veislės istoriškai yra vietos kilmės veislės. Kryžminimas produkto savybėms pastebimo poveikio neturi.

                  —

                  Ūkio ganyklų plotas
                  Sakinys „Banda ganoma pagal vietinius papročius.“ išbrauktas, nes yra pernelyg bendro pobūdžio ir neleidžia atlikti tikrinimų.
                  Kad būtų skatinama naudoti natūralias augalų įvairove pasižyminčias pievas, įterptas sakinys „Morbier“ gamybai skirtu ūkio ganyklų plotu laikomas žole apaugęs plotas, kuriame nuolat auga bent 3 skirtingos augalų rūšys ir kuriame yra bent viena žolinio augalo ir ankštinio augalo rūšis“.

                  —

                  Ganyklų priežiūra ir pakeitimai
                  Siekiant išsaugoti pievose augančių augalų įvairovę, įvestas mineralinių azoto trąšų ribojimas iki 50 vienetų vienam ūkio ganyklų ploto hektarui per metus. Tuo pačiu tikslu išvardytos leidžiamos naudoti organinių trąšų rūšys: mėšlas, srutos, skystas mėšlas ir stabilizuotas nuotekų dumblas. Siekiant išvengti su pieno kokybe susijusių problemų, draudžiama bet kokiu būdu eksploatuoti (ganyti, šienauti) ūkio ganyklų plotą nepraėjus 4 savaitėms po tręšimo organinėmis trąšomis.

                  —

                  Ganymas
                  Kad būtų išsaugotas produkto ir vietovės ryšys, ganymas padarytas privalomu: pieninės karvės į ganyklas išleidžiamos nutirpus sniegui, kai tik žemė pasidaro neklampi. Ganiavos laikotarpiu melžiamoms karvėms turi būti skiriama ne mažiau kaip 20 arų ganyklos ploto vienai karvei.

                  —

                  Pieninių karvių davinys
                  „Pašarų konservavimo savybėms pagerinti galima naudoti tik natrio chloridą“, kad nepakistų pašarų savybės.
                  Draudžiama pašarus drėkinti, kad neimtų daugintis nepageidaujamos bakterijos.
                  „Jei dalijami papildomi žali pašarai, jie patiekiami į išvalytus lovius ir suvartojami per 4 valandas nuo šienavimo“, kad būtų išvengta pašarų fermentacijos. Taip pat „Kai burokai pjaustomi gabaliukais, jie ruošiami kasdien“.
                  Kad būtų išsaugotas produkto ir vietovės ryšys „koncentruotų pašarų dalis pieninių karvių davinyje (įskaitant dehidratuotus augalus) vidutiniškai neviršija 1 800 kg vienai karvei per metus.“
                  Fermentinių pašarų draudimas labiau apibendrintas – jis taikomas ne tik „pieninėms karvėms“, bet „karvių bandai (melžiamoms karvėms, užtrūkusioms karvėms ir pakaitiniams gyvuliams po nujunkymo)“
                  Vis dėlto, tam tikromis sąlygomis numatyta galimybė tokio tipo pašarais šerti kitą, aiškiai atskirtą, bandą.
                  Kad būtų išsaugotas produkto ir vietovės ryšys, genetiškai modifikuotus pašarus naudoti draudžiama.
                  Kad nesuprastėtų pieno kokybė „draudžiama karvėms duoti pašarus, kurie neigiamai veikia pieno kvapą ir skonį.“

         Melžimas

      Turi būti išsaugota natūrali pieno flora. Melžimo kartų per dieną padidinimas kenkia natūraliai pieno florai. Dėl vieno melžimo per dieną pakinta mikrofloros pusiausvyra „Melžiama du kartus per dieną – ryte ir vakare. Draudžiama melžti tik kurį nors vieną kartą. Siekiant išsaugoti natūralią pieno florą, išskyrus atvejus, kai konstatuojama anomalija, naudojamuose produktuose neturi būti dezinfekcijos priemonių.“

         Perdirbimas

                  —

                  Naudojamas pienas
                  Pienas turi būti surenkamas kasdien ir turi būti greitai, pagal vietos tradicijų nustatytą trukmę, panaudojamas.
                  Kad būtų įmanoma tikrinti, toks pienas turi būti laikomas atskirai nuo kito pieno.
                  „Į „Morbier“ gamybos patalpas gali patekti tik pienas, atitinkantis šios specifikacijos nuostatas, arba pienas, skirtas kitiems regiono saugomos kilmės vietos nuorodos produktams gaminti su sąlyga, kad užtikrinamas atitinkamas atsekamumas, kad būtų galima atlikti pieno, naudojamo „Morbier“ gamybai, atitikties šiai specifikacijai patikrinimą“. Kitų regiono SKVN specifikacijas atitinkančio pieno mikrobinė fauna yra suderinama su „Morbier“ gamybai skirto pieno fauna. Kitoms SKVN skirto pieno gamintojai yra registruoti, o iš jų ūkių gaunamas pienas atitinka tuos pačius esminius reikalavimus, kaip ir SKVN „Morbier“: pieninės karvės minta vietovėje auginama žole ir šienu, yra ganomos, pieno saugojimo laikas yra ribotas ir pan. Gamybos patalpose tai leidžia išsaugoti tinkamą mikrobinę terpę. Naudojant nei „Morbier“, nei kitų SKVN specifikacijų neatitinkantį pieną tokių garantijų nėra. Be to, savaime aišku, kad skirtingi sūriai gaminami atskirai – arba kitose patalpose (skirtinga gamybos grandinė), arba kitu laiku (nevienalaikė gamyba).

                  —

                  Perdirbimas
                  Sakinys „Pieną leidžiama iš dalies nugriebti, į jį pridėti šliužo fermento, pieno fermentų, druskos ir vandens varškei nuplauti. Gaminant į pieną pridėti kitokių medžiagų arba jas pašalinti draudžiama.“ pakeistas sakiniu:

                     „Gaminant sūrį, pieną leidžiama tik iš dalies nugriebti; kitokių medžiagų į pieną pridėti arba jas pašalinti draudžiama, išskyrus: - druską (natrio chloridą), - šliužo fermentą, - rankiniu persodinimu ar tiesioginiu sėjimu atrinktas fermentų kultūras, - vandenį, - augalinę anglį (carbo medicinalis vegetalis).“

                  Patikslinta, kad dėl tradicinių ir technologinių priežasčių „gaminama turi būti nerūdijančio plieno ar vario inde.“
                  Varškės grūdelių dydis išbrauktas, nes nėra kontroliuojamas ir produktui nebūdingas.
                  Patikslintos laktozės pašalinimo sąlygos ir temperatūros talpose sąlygos.
                  Sakinys „Gabalai formuojami lengvai spaudžiant“ išbrauktas, nes tai nėra technologinis įpareigojimas.
                  Patikslinta, kad augaline anglimi tepama „rankomis“, kad šiuo svarbiu „Morbier“ gamybos etapu būtų leista atsiskleisti sūrininko žinioms. Leidžiama naudoti tradicines medines formas ir linines drobes, nes tai tradicinės šiame sektoriuje naudojamos medžiagos.
                  Į specifikaciją įtraukta tai, kad „Morbier“ turi būti sūdomas sausai arba sūryme, o jei sūdoma sūryme, tai cheminiu būdu nusausinti sūrymą draudžiama. Šį svarbų technologinį etapą buvo pamiršta įtraukti į ankstesnę specifikaciją.

         Nokinimas

      Medis yra geriausia medžiaga nokinimui, nes jame labai gerai vyksta druskos ir vandens reguliuojama apykaita. Medis taip pat sustiprina ryšį su vietove, darydamas palankią įtaką paviršiaus mikroflorai. Taigi pridėtas toks sakinys: „Sūris nokinamas ant medžio padėklų.“ Tokių padėklų kilmė nepatikslinama.
      Vis dėlto. kad nenukentėtų šiuo metu sūrį ant nerūdijančio plieno padėklų nokinančios įmonės, siūloma pereinamojo laikotarpio priemonė: „Išimties tvarka iki 2006 m. sausio 1 d.„Morbier“ sūriui gaminti naudojamus nerūdijančio plieno padėklus galima naudoti iki jų pakeitimo; vėliausiai – iki 2014 m. gruodžio 31 d.“
      Įtraukta minimali nokinimo trukmė – 45 dienos „nepertraukiamo ciklo“.
      Patikslinta, kad „Saugojimo laikotarpiu iki pardavimo dienos nokinti sūriai turi būti laikomi teigiamoje temperatūroje“.
      1.4.   Ženklinimas etiketėmis

      Nebėra reikalavimo naudoti nacionalinį INAO logotipą. Įtrauktas reikalavimas naudoti Europos Sąjungos SKVN simbolį. Reikalavimas nurodyti gamintoją pakeistas reikalavimu nurodyti nokintojo duomenis.
      Patikslinta, kad be visų sūrių žymėjimui taikomų įstatymais numatytų įrašų etiketėje draudžiama šalia kilmės nuorodos naudoti bet kokius apibūdinamuosius žodžius ar kitus įrašus, reklamą, sąskaitas ar prekybos dokumentus, išskyrus konkrečius prekės ar gamybos ženklus.
      1.5.   Nacionaliniai reikalavimai

      Į dalį „Nacionaliniai reikalavimai“ buvo nuspręsta įtraukti „pagrindinius tikrintinus elementus“ su standartinėmis vertėmis ir vertinimo metodais.
      1.6.   Kita

      Nurodyti produktų gamybos sąlygų kontrolės įstaigų adresai ir visų pirma naujosios sertifikuojančios institucijos, kurią gamintojų grupė išrinko kontrolės įstaiga, adresas. Institut National de l’Origine et de la Qualité (INAO) šioje dalyje nebeminima.

      II PRIEDAS

         SUVESTINIS BENDRASIS DOKUMENTAS

      2006 m. kovo 20 d. Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1)

         „MORBIER“

      EB Nr. FR-PDO-0205–0933–29.12.2011

         SGN ( ) SKVN (X)

      1.   Pavadinimas

      „Morbier“
      2.   Valstybė narė arba trečioji šalis

      Prancūzija
      3.   Žemės ūkio produkto arba maisto produkto aprašymas

      3.1.   Produkto rūšis

                  1.3 klasė.

                  Sūriai

            3.2.   Produkto, kuriam taikomas 1 punkte nurodytas pavadinimas, aprašymas

      „Morbier“ yra slėgtas, nekaitintas, cilindro, kurio išorinis kraštas yra šiek tiek išgaubtas, o pagrindai plokšti, formos žalio karvės pieno sūris.; cilindro skersmuo – 30–40 cm, aukštis – 5–8 cm, svoris – 5–8 kg.
      Per sūrio centrą ir visą galvos skersmenį eina juoda horizontali ištisinė linija.
      Sūrio plutelė natūrali, nelygi, taisyklinga, lipni; matosi formos atspaudai. Jo spalva – nuo šviesiai pilkos iki oranžinės su rudai, raudonai ir rausvai oranžiniais atspalviais. Sūrio minkštimas vienalytis, dramblio kaulo ar gelsvos spalvos, dažnai su keliomis serbentų dydžio ertmėmis ar paplokščiais burbuliukais. Liečiant jaučiamas minkštumas, riebumas ir tąsumas; burnoje šiek tiek lipnus, tekstūra lygi ir švelni. Skonis natūralus, su pieno, karamelės, vanilės ir vaisių prieskoniu. Ilgiau nokinto sūrio aromatų puokštėje atsiranda skrudėsių, prieskonių ir augalų aromatai. Sūrio skonis subalansuotas. Visiškai išdžiovinto sūrio 100 g yra ne mažiau kaip 45 g riebalų. Nugriebto pieno sūrio drėgnis turi būti 58 %–67 %. Sūris nepertraukiamai nokinamas ne trumpiau kaip 45 dienas nuo pagaminimo dienos.
      3.3.   Žaliavos (taikoma tik perdirbtiems produktams)

      „Morbier“ sūriui gaminti naudojamas tik 46 veislės tipo Montbéliarde arba 35 veislės tipo Prancūzijos Simmental veislių karvių arba sukryžminus šių veislių galvijus gautų sertifikuotos kilmės karvių pienas.
      3.4.   Pašarai (taikoma tik gyvūniniams produktams)

      Melžiamų karvių davinio pagrindą sudaro ganyklų žolė visu vegetacijos laikotarpiu, o žiemą – šienas ar atolas, taip pat gautas iš geografinės vietovės.
      Kad būtų užtikrintas glaudus vietovės ir produkto ryšys duodant geografinei vietovei būdingą pašarą, papildai ribojami iki 1 800 kg vienai pieninei karvei per metus. Faktiškai naudojamas ūkio ganyklų plotas turi sudaryti bent vieną hektarą vienai melžiamai karvei.
      Siekiant išsaugoti tradiciją ganyti karves ganyklose, draudžiama naudoti sistemas, kuriomis pašarai tiekiami į lovį. Pieninės karvės į ganyklas išleidžiamos nutirpus sniegui, kai tik žemė pasidaro neklampi. Ganiavos laikotarpiu melžiamoms karvėms turi būti skiriama ne mažiau kaip 20 arų ganyklos ploto vienai karvei. Taikant tokius reikalavimus, pasiekiama, kad ne mažiau kaip 70 % pašarų būtų gaunama iš geografinės vietovės.
      Fermentiniais pašarais (siloso produktais ar kitais) pieninių karvių bandas draudžiama šerti ištisus metus, kadangi gaminant ir nokinant sūrius kyla su jais susijusi technologinė rizika.
      Kad būtų išsaugotos tradicinės pašarų savybės, pieninėms karvėms leidžiama duoti tik tas žaliavas ir papildomus pašarus, kurie gauti iš genetiškai nemodifikuotų produktų.
      3.5.   Specialūs gamybos veiksmai, atliktini nustatytoje geografinėje vietovėje

      Pieno ir sūrių gamyba bei sūrių nokinimas vyksta nustatytoje geografinėje vietovėje.
      3.6.   Specialios pjaustymo, trynimo, pakavimo ir kt. taisyklės

      —
      3.7.   Specialios ženklinimo etiketėmis taisyklės

      SKVN „Morbier“ žymimų sūrių etiketėse turi būti nurodytas SKVN pavadinimas, užrašytas raidėmis, kurios yra ne mažesnės nei didžiausios ant etiketės esančios raidės.
      Ant etiketės būtinai turi būti Europos Sąjungos SKVN simbolis.
      Ant sūrio galvų klijuojamų etikečių aiškiai nurodoma įmonė, kurioje sūris nokintas (asmens vardas ir pavardė arba įmonės pavadinimas ir adresas).
      Be visų sūrių žymėjimui taikomų įstatymais numatytų įrašų etiketėje draudžiama šalia minėtos kilmės nuorodos naudoti bet kokius apibūdinamuosius žodžius ar kitus įrašus, reklamą, sąskaitas ar prekybos dokumentus, išskyrus konkrečius prekės ar gamybos ženklus.
      4.   Glaustas geografinės vietovės apibūdinimas

      Geografinė vietovė apima šias savivaldybes:
      Eno departamentas: Apremont, Bellegarde-sur-Valserine (dalis, sutampanti su buvusios Coupy savivaldybės teritorija), Belleydoux, Champfromier, Charix, Chezery-Forens, Confort, Echallon, Giron, Lancrans, Leaz, Lelex, Mijoux, Plagne, Montanges ir Saint-Germain-de-Joux.

      Visa Du departamento teritorija.
      Jura departamentas: visos savivaldybės, išskyrus Annoire, Aumur, Champdivers, Chemin, Longwy-sur-le-Doubs, Molay, Peseux, Petit-Noir, Saint-Aubin, Saint-Loup, Tavaux.

      Sonos ir Luaros departamentas: Beaurepaire-en-Bresse, Beauvernois, Bellevesvre, Champagnat, Cuiseaux, Flacey-en-Bresse, Fretterans, Joudes, Mouthier-en-Bresse, Sagy, Saillenard, Savigny-en-Revermont ir Torpes savivaldybės.
      5.   Ryšys su geografine vietove

      5.1.   Geografinės vietovės ypatumai

         Gamtiniai veiksniai

      Geografinė vietovė apima Jura kalnų lanką, klintines plokštikalnes ir jų tąsą – nedidelę greta esančios lygumos dalį. Aukštis dažnai yra didelis. Kraštovaizdyje vyrauja ir pievos, ir miškai. Pievų klintinė augmenija labai įvairi.
      Visai vietovei būdingas žemyninis klimatas su dideliu vasaros ir žiemos temperatūrų skirtumu bei krituliai; nors jų būna visus metus, daugiausia lyja vasarą. Visai vietovei taip pat būdingas šiaurinis klimatas su žema vidutine metine temperatūra (nežiūrint vasaros karščių) ir dideliu dienų, kuomet būna šalnos, skaičiumi. Tai gausiai drėkinama kalnuota ar priekalnių vietovė; metinis kritulių kiekis visada didesnis už 900 mm ir paprastai didesnis už 1 000 mm. Lietingumas didelis jau mažame aukštyje, o kylant į kalnus, darosi dar didesnis. Sezoninis pasiskirstymo bruožas tas, kad sausojo metų laiko nėra. Toks klimatas labai tinka žolei augti.

         Žmogiškieji veiksniai

      Jura kalnų masyvo centre ir šiaurėje ganyklų svarba nulėmė regiono daugiausia gyvulių auginimu ir ypač pieno gamyba pagrįstos ekonomikos ypatumus.
      Seniausias dokumentas, kuriame minimas „Morbier“, datuojamas 1799 m. Sūris tuo metu jau buvo žinomas Paryžiuje; tai leidžia manyti, kad jo kilmė dar senesnė.
      Pradžioje jis buvo gaminamas kai pieno būdavo mažai ir trūkdavo Comté sūrio galvai pagaminti. Abu šie gaminiai – „Morbier“ ir Comté– glaudžiai susiję.
      Yra kelios versijos apie „Morbier“ sūrio gamybos kilmę. Pagal vieną iš jų, „Morbier“ buvo gaminamas dėl poreikio ūkiuose panaudoti dviejų iš eilės einančių melžimų pieną 8–10 kg sūriui gaminti. Prieš dedant antrosios gamybos varškės gabalą, pirmasis gabalas buvo padengiamas suodžiais, paimtas iš po katilo, siekiant užtikrinti apsaugą nuo išorinio užteršimo ir išvengti paviršiaus pakitimų. Likęs pažymėtas sluoksnis žymėjo jungties vietą.
      Anglių barstymas rankomis reiškia tinkamą pusiausvyrą padengiant pernelyg sausą ir pernelyg drėgną varškę. Tuo, kad vis dar naudojamas rankinis būdas, užtikrinama, kad išsaugoma su „Morbier“ susijusi sūrininkų patirtis ir laikomasi tradicijų.
      Jura kalnų gyvulių augintojai ilgainiui pasirinko Montbéliarde karvių veislę, kuri yra ypač prisitaikiusi prie vietos gamtinių sąlygų ir kurios karvių pienas tinka regiono sūrio gamybos technologijoms. Kaip papildomą veislę jie pasirinko mažiau paplitusią Simmental veislę.
      5.2.   Produkto ypatumai

      „Morbier“ yra karvės pieno sūris, kurio svoris – 5–8 kg.
      „Morbier“ sūris atpažįstamas iš per jo centro ir visu galvos skersmeniu einančios juodos horizontalios ištisinės linijos. Juoda linija atsiranda vien tik naudojant augalinę anglį ant vieno iš varškės gabalų paviršiaus prieš sūrį slegiant. Garsiąja juodąja juosta pažymėtas sūrio minkštimas yra vienalytis, dramblio kaulo ar gelsvos spalvos, dažnai su keliomis ertmėmis.
      Skonis natūralus, su pieno, karamelės, vanilės ir vaisių prieskoniu. Ilgiau nokinto sūrio aromatų puokštėje atsiranda skrudėsių, prieskonių ir augalų aromatai.
      5.3.   Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys

      Tai, kad pieninių karvių pašarų didžiąją dalį sudaro žolė, daro įtaką pieno, tuo pačiu – ir „Morbier“ savybėms. Kiekvienas pievų augmenijos sudėties pokytis reiškia sūrio aromato pokytį. Tokia įtaka lengvai pastebima metų laikų eigoje. Štai kodėl specifikacijoje numatytos kelios gamybos sąlygos, kuriomis siekiama išsaugoti natūralios augmenijos įvairovę. Pievų žolės ištekliai saugomi draudžiant genetiškai modifikuotų kultūrų auginimą – jis galėtų pakeisti augmenijos sudėtį ar apriboti jos įvairovę. Pievų augmenijos gausa saugoma ir ribojant trąšų naudojimą.
      Sūrio forma (vidutinio dydžio cilindras) iš pradžių buvo pritaikyta kalnų ūkių gamybai. Dėl dviejų gamybos etapų, atsiradusių dėl dviejų melžimų, gaunama pakankamai didelė sūrio galva, dėl to sumažinami su saugojimu susiję nuostoliai. Vėliau tokią sūrio formą perėmė sūrinės (kooperatyvai), taip suteikiant galimybę gaminti sūrį, kai pieno išteklių nėra daug. Šis ryšys su slėgtų kaitintų sūrių, visų pirma, su Comté, gamyba pasireiškia plutelės lipnumo technikoje. Dėl tokio apdorojimo sūris įgauna ne tik savotišką išvaizdą, bet ir ypatingą skonį.
      Medžio naudojimas nokinant tiesiogiai susijęs su technologijos reikalavimais ir su tuo, kad netoliese esama didelių natūralių miškų su sakingais medžiais.
      Kad būtų gauta lygi ir švelni sūrio „Morbier“ tekstūra ir atskleisti skonio niuansai, būtina naudoti žalią pieną su specifine pieno flora. Dalies laktozės pašalinimas, taip darant įtaką „Morbier“ tekstūrai, leidžia išryškinti minėtus antrinius aromato niuansus.
      Centrinė juoda linija iš pradžių buvo gaunama naudojant katilo suodžius. Toks metodas patvirtina ryšį su slėgtų kaitintų sūrių Franš Kont regione gamyba.

         Nuoroda į paskelbtą specifikaciją

      (Reglamento (EB) Nr. 510/2006 5 straipsnio 7 dalis)
      https://www.inao.gouv.fr/fichier/CDCMorbier.pdf

         (1)  OL L 93, 2006 3 31, p. 12. Pakeistas 2012 m. lapkričio 21 d. Europos Parlamento ir Tarybos reglamentu (ES) Nr. 1151/2012 dėl žemės ūkio ir maisto produktų kokybės sistemų (OL L 343, 2012 12 14, p. 1).


title: 2015 m. rugpjūčio 20 d. Komisijos įgyvendinimo reglamentas (ES) 2015/1415 dėl leidimo naudoti astaksantiną kaip žuvų, vėžiagyvių ir dekoratyvinių žuvų pašarų priedą (Tekstas svarbus EEE)

text:
21.8.2015

               LT

               Europos Sąjungos oficialusis leidinys

               L 220/7

         KOMISIJOS ĮGYVENDINIMO REGLAMENTAS (ES) 2015/1415
   2015 m. rugpjūčio 20 d.
   dėl leidimo naudoti astaksantiną kaip žuvų, vėžiagyvių ir dekoratyvinių žuvų pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje numatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2);

               (2)

               neterminuotas leidimas naudoti astaksantiną kaip lašišų, upėtakių ir dekoratyvinių žuvų pašarų priedą buvo suteiktas remiantis Direktyva 70/524/EEB. Vėliau, vadovaujantis Reglamento (EB) Nr. 1831/2003 10 straipsnio 1 dalimi, tas produktas buvo įtrauktas į pašarų priedų registrą kaip esamas produktas;

               (3)

               vadovaujantis Reglamento (EB) Nr. 1831/2003 10 straipsnio 2 dalimi kartu su minėto reglamento 7 straipsniu, buvo pateikti du prašymai iš naujo įvertinti astaksantino ir jo preparatų naudojimą kaip juslinių priedų, skirtų lašišoms, upėtakiams ir dekoratyvinėms žuvims, ir pagal to reglamento 7 straipsnį suteikti leidimą juos naudoti pagal naują paskirtį vėžiagyviams ir žuvims, išskyrus lašišas ir upėtakius. Pareiškėjas paprašė šį priedą priskirti prie priedų kategorijos „jusliniai priedai“. Kartu su paraiškomis pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (4)

               Europos maisto saugos tarnyba (toliau – Tarnyba) 2014 m. gegužės 20 d. priimtoje nuomonėje (3) padarė išvadą, kad siūlomomis naudojimo sąlygomis pašaruose astaksantinas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba padarė išvadą, kad astaksantinas veiksmingai nudažo žuvieną, vėžiagyvių epidermį ir dekoratyvinių žuvų odą. Tarnyba taip pat padarė išvadą, kad nekils jokių saugos problemų naudotojams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, Tarnyba patvirtino pašarų priedų pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

               (5)

               atlikus astaksantino vertinimą nustatyta, kad Reglamento (EB) Nr. 1831/2003 5 straipsnyje išdėstytos leidimo suteikimo sąlygos yra įvykdytos. Todėl reikėtų leisti naudoti šią medžiagą, kaip nurodyta šio reglamento priede. Turėtų būti nustatytas didžiausias astaksantino kiekis;

               (6)

               nesant saugos priežasčių, dėl kurių reikėtų neatidėliotinai taikyti leidimo sąlygų pakeitimus, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

               (7)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Priede nurodytą medžiagą, priklausančią priedų kategorijai „jusliniai priedai“ ir funkcinei grupei „dažikliai“, leidžiama naudoti kaip priedą gyvūnų mityboje šio reglamento priede nustatytomis sąlygomis.
   2 straipsnis
   1.   Priede nurodytą medžiagą ir premiksus, kurių sudėtyje yra šios medžiagos, kurie buvo pagaminti ir paženklinti iki 2016 m. kovo 10 d. laikantis taisyklių, taikytų iki 2015 m. rugsėjo 10 d., galima toliau teikti rinkai ir naudoti, kol pasibaigs turimos atsargos.
   2.   Kombinuotuosius pašarus ir pašarines žaliavas, kurių sudėtyje yra priede nurodytos medžiagos, kurie buvo pagaminti ir paženklinti iki 2016 m. rugsėjo 10 d. laikantis taisyklių, taikytų iki 2015 m. rugsėjo 10 d., galima toliau teikti rinkai ir naudoti, kol pasibaigs turimos atsargos, jei jie skirti žuvims.
   3.   Kombinuotuosius pašarus ir pašarines žaliavas, kurių sudėtyje yra priede nurodytos medžiagos, kurie buvo pagaminti ir paženklinti iki 2017 m. rugsėjo 10 d. laikantis taisyklių, taikytų iki 2015 m. rugsėjo 10 d., galima toliau teikti rinkai ir naudoti, kol pasibaigs turimos atsargos, jei jie skirti dekoratyvinėms žuvims.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugpjūčio 20 d.

            Komisijos vardu

            Pirmininkas

         Jean-Claude JUNCKER

      (1)  OL L 268, 2003 10 18, p. 29.

      (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1).

      (3)  EFSA Journal 2014; 12(6):3724 ir EFSA Journal 2014; 12(6):3725.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  Veikliosios medžiagos kiekis mg/kg visaverčio pašaro, kurio drėgnis yra 12 %

                     Juslinių priedų kategorija. Funkcinė grupė: a. dažikliai ii) medžiagos, kurios, kai jos sušeriamos gyvūnams, suteikia spalvų gyvūninės kilmės maistui

                  2a161j

                  —

                  Astaksantinas

                     Priedo sudėtis

                  Astaksantinas
                  Trifenilfosfino oksidas (TPPO) ≤ 100 mg/kg
                  Dichlormetanas ≤ 600mg/kg

                     Veikliosios medžiagos apibūdinimas

                  Astaksantinas
                  C40H52O4

                  CAS Nr.: 7542–45–2
                  Astaksantinas, kieto pavidalo, gaunamas vykdant cheminę sintezę.
                  Grynumo kriterijai:

                              —

                              Tyrimas (išreiškiamas astaksantinu): ne mažiau kaip 96 % bendro dažiklių kiekio.

                              —

                              Karotenoidai, išskyrus astaksantiną: ne daugiau kaip 5 % bendro dažiklių kiekio.

                     Analizės metodas
                      (1)

                              —

                              Astaksantino kiekio nustatymas pašarų priedo preparate: spektrofotometrija (431 nm).

                              —

                              Astaksantino kiekio nustatymas pašarų premiksuose ir pašaruose: normalių fazių efektyvioji skysčių chromatografija su VIS nustatymu (NP-HPLC-VIS, 470 nm)

                  Žuvys

                  —

                  —

                  100

                              1.

                              Astaksantinas gali būti teikiamas rinkai ir naudojamas kaip priedas preparato forma.

                              2.

                              Priedo ir premiksų naudojimo taisyklėse nurodyti laikymo ir stabilumo sąlygas.

                              3.

                              Astaksantino ir kitų karotenoidų bei ksantofilų mišinys negali viršyti 100 mg/kg visaverčių pašarų (drėgnis 12 %).

                              4.

                              Sauga: tvarkant produktą būtina dėvėti kvėpavimo takų apsaugos priemones, saugos akinius ir pirštines.

                  2025 m. rugsėjo 10 d.

                  Vėžiagyviai

                  —

                  —

                  100

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  Veikliosios medžiagos kiekis mg/kg visaverčio pašaro, kurio drėgnis yra 12 %

                     Juslinių priedų kategorija. Funkcinė grupė: a. dažikliai iii) medžiagos, kurios palankiai veikia dekoratyvinių žuvų ar paukščių spalvą

                  2a161j

                  —

                  Astaksantinas

                     Priedo sudėtis

                  Astaksantinas
                  Trifenilfosfino oksidas (TPPO) ≤ 100 mg/kg
                  Dichlormetanas ≤ 600mg/kg

                     Veikliosios medžiagos apibūdinimas

                  Astaksantinas
                  C40H52O4

                  CAS Nr.: 7542–45–2
                  Astaksantinas, kieto pavidalo, gaunamas vykdant cheminę sintezę.
                  Grynumo kriterijai:

                              —

                              Tyrimas (išreiškiamas astaksantinu): ne mažiau kaip 96 % bendro dažiklių kiekio.

                              —

                              Karotenoidai, išskyrus astaksantiną: ne daugiau kaip 5 % bendro dažiklių kiekio.

                     Analizės metodas
                      (2)

                              —

                              Astaksantino kiekio nustatymas pašarų priedo preparate: spektrofotometrija (431 nm).

                              —

                              Astaksantino kiekio nustatymas pašarų premiksuose ir pašaruose: normalių fazių efektyvioji skysčių chromatografija su VIS nustatymu (NP-HPLC-VIS, 470 nm)

                  Dekoratyvinės žuvys

                  —

                  —

                  100

                              1.

                              Astaksantinas gali būti teikiamas rinkai ir naudojamas kaip priedas preparato forma.

                              2.

                              Priedo ir premiksų naudojimo taisyklėse nurodyti laikymo ir stabilumo sąlygas.

                              3.

                              Astaksantino ir kitų karotenoidų bei ksantofilų mišinys negali viršyti 100 mg/kg visaverčių pašarų (drėgnis 12 %).

                              4.

                              Sauga: tvarkant produktą būtina dėvėti kvėpavimo takų apsaugos priemones, saugos akinius ir pirštines.

                  2025 m. rugsėjo 10 d.

         (1)  Išsamų analizės metodų aprašymą galima rasti Europos Sąjungos pašarų priedų etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.

         (2)  Išsamų analizės metodų aprašymą galima rasti Europos Sąjungos pašarų priedų etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: 2015 m. balandžio 24 d. Komisijos įgyvendinimo reglamentas (ES) 2015/651 dėl ryžių importo licencijų išdavimo laikantis tarifinių kvotų, kurias Įgyvendinimo reglamentu (ES) Nr. 1273/2011 leista naudoti 2015 m. balandžio mėn.

text:
25.4.2015

               LT

               Europos Sąjungos oficialusis leidinys

               L 107/23

         KOMISIJOS ĮGYVENDINIMO REGLAMENTAS (ES) 2015/651
   2015 m. balandžio 24 d.
   dėl ryžių importo licencijų išdavimo laikantis tarifinių kvotų, kurias Įgyvendinimo reglamentu (ES) Nr. 1273/2011 leista naudoti 2015 m. balandžio mėn.
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnį,
   kadangi:

               (1)

               Komisijos įgyvendinimo reglamentu (ES) Nr. 1273/2011 (2) leista naudoti tam tikras ryžių ir skaldytų ryžių importo tarifines kvotas, suskirstytas pagal kilmės šalis ir pagal laikotarpio dalis remiantis to įgyvendinimo reglamento I priedu, ir nustatyta tų kvotų administravimo tvarka;

               (2)

               Įgyvendinimo reglamento (ES) Nr. 1273/2011 1 straipsnio 1 dalies a punkte nurodytos kvotos antroji laikotarpio dalis yra balandžio mėnuo;

               (3)

               pranešimų, pateiktų remiantis Įgyvendinimo reglamento (ES) Nr. 1273/2011 8 straipsnio a punktu, duomenimis, pagal to įgyvendinimo reglamento 4 straipsnio 1 dalį per dešimt pirmųjų 2015 m. balandžio mėn. darbo dienų pateiktose kvotos, kurios eilės numeris yra 09.4130, paraiškose nurodytas kiekis viršija tam laikotarpiui nustatytą kiekį. Todėl kiekį, kuriam importuoti galima išduoti licencijas, reikėtų nustatyti pagal atitinkamą kvotą prašomam kiekiui taikant paskirstymo koeficientą, apskaičiuotą remiantis Komisijos reglamento (EB) Nr. 1301/2006 (3) 7 straipsnio 2 dalimi;

               (4)

               be to, minėtų pranešimų duomenimis, pagal Įgyvendinimo reglamento (ES) Nr. 1273/2011 4 straipsnio 1 dalį per dešimt pirmųjų 2015 m. balandžio mėn. darbo dienų pateiktose kvotų, kurių eilės numeriai yra 09.4127 – 09.4128 ir 09.4129, paraiškose nurodytas kiekis neviršija tam laikotarpiui nustatyto kiekio;

               (5)

               remiantis Įgyvendinimo reglamento (ES) Nr. 1273/2011 5 straipsnio pirma pastraipa, taip pat reikėtų nustatyti kitos laikotarpio dalies bendrą kiekį pagal kvotas, kurių eilės numeriai yra 09.4127 – 09.4128 – 09.4129 ir 09.4130;

               (6)

               siekiant užtikrinti, kad importo licencijų išdavimo tvarka būtų sklandesnė, šis reglamentas turėtų įsigalioti iš karto, kai tik bus paskelbtas,

         PRIĖMĖ ŠĮ REGLAMENTĄ:
   1 straipsnis
   1.   Pagal per dešimt pirmųjų 2015 m. balandžio mėn. darbo dienų pateiktas ryžių importo licencijų paraiškas pagal Įgyvendinimo reglamente (ES) Nr. 1273/2011 nurodytą kvotą, kurios eilės numeris yra 09.4130, licencijos išduodamos prašomam kiekiui, padaugintam iš šio reglamento priede nurodyto paskirstymo koeficiento.
   2.   Bendras kitai laikotarpio daliai nustatytas kiekis pagal Įgyvendinimo reglamente (ES) Nr. 1273/2011 nurodytas kvotas, kurių eilės numeriai yra 09.4127 – 09.4128 – 09.4129 ir 09.4130, nurodytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. balandžio 24 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  2011 m. gruodžio 7 d. Komisijos įgyvendinimo reglamentas (ES) Nr. 1273/2011, atidarantis tam tikras ryžių ir skaldytų ryžių importo tarifines kvotas ir numatantis jų administravimą (OL L 325, 2011 12 8, p. 6).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

      PRIEDAS

         Pagal Įgyvendinimo reglamentą (ES) Nr. 1273/2011 2015 m. balandžio mėn. skirstomas kiekis ir kitai laikotarpio daliai nustatytas kiekis

      Įgyvendinimo reglamento (ES) Nr. 1273/2011 1 straipsnio 1 dalies a punkte nurodyta visiškai arba iš dalies išlukštentų ryžių, kurių KN kodas 1006 30, kvota

                  Kilmės šalis

                  Eilės Nr.

                  2015 m. balandžio mėn. laikotarpio daliai nustatytas paskirstymo koeficientas

                  Bendras 2015 m. liepos mėn. laikotarpio daliai nustatytas kiekis (kg)

                  Jungtinės Amerikos Valstijos

                  09.4127

                  — (1)

                  19 567 500

                  Tailandas

                  09.4128

                  — (1)

                  8 531 035

                  Australija

                  09.4129

                  — (1)

                  868 000

                  Kitos kilmės šalys

                  09.4130

                  0,849768 %

                  0

         (1)  Paraiškose nurodytas kiekis neviršija tam laikotarpiui nustatyto kiekio, todėl priimtinos visos paraiškos.